**Grad Koprivnica**

**Javni poziv za sufinanciranje programa/projekata u kulturi samostalnih umjetnika i ostalih iz Proračuna Grada Koprivnice za 2016. godinu**

Upute za prijavitelje

Datum objave Javnog poziva: 29.01.2016.

Rok za dostavu prijava: 29.02.2016.

**Sadržaj**

|  |  |  |
| --- | --- | --- |
| Točka 1. | * 1. Uvod………………………………………………………………
 | 2 |
|  | * 1. Cilj Javnog poziva i prioriteti za dodjelu sredstava ……………..
 | 2 |
|  | * 1. Planirani iznosi i ukupna vrijednost Javnog poziva .....................
 | 3 |
|  | * 1. Objašnjenje pojmova …..………………………………………..
 | 3 |
| Točka 2.  | 2.1. Prihvatljivi prijavitelji ………………........................................... | 4 |
|  | 2.2. Prihvatljivi i neprihvatljivi troškovi .............................................. | 4 |
| Točka 3. | Dokumentacija za provedbu Javnog poziva…………………………. | 5 |
|  | 3.1. Kako se prijaviti ………………………………………………… | 6 |
|  | 3.2. Gdje poslati prijavu …………………………............................... | 6 |
| Točka 4. | 4.1. Kako do odgovora na pitanja…….…............................................ | 7 |
| Točka 5. | 5.1. Procjena prijava, donošenje odluke o dodjeli sredstava i ugovaranje…………………………………………………… ……… | 7 |
|  | 5.2. Procjena prijava u odnosu na propisane uvjete Javnog poziva…... | 7 |
|  | 5.3. Obavijest o donesenoj odluci o dodjeli financijskih sredstava……  | 8 |
|  | 5.4. Podnošenje prigovora…………………………………………….. | 8 |
|  | 5.5. Sklapanje ugovora ……………………………………………….. | 8 |
|  | 5.6. Modeli plaćanja…………………………………………………... | 8 |
| Točka 6. | 6.1. Praćenje provedbe odobrenih i sufinanciranih programa/ projekata. | 9 |
| Točka 7. | 7.1. Izvještavanje……………………………………………………... | 9 |
| Točka 8.  | Indikativni kalendar postupka Javnog poziva………………………… | 9 |

**Točka 1.**

* 1. **Uvod**

Na temelju članaka 9a. i 10. Zakona o financiranju javnih potreba u kulturi (“Narodne novine” broj 47/90, 27/93 i 38/09), članka 55. Statuta Grada Koprivnice („Glasnik Grada Koprivnice” broj 4/09, 1/12, 1/13 i 3/13 - pročišćeni tekst), gradonačelnica Grada Koprivnice, 29. siječnja 2016. godine, objavila je Javni poziv za sufinanciranje programa/projekata u kulturi samostalnih umjetnika i ostalih iz Proračuna Grada Koprivnice za 2016. godinu, u svrhu poticanja i promicanja kulture i kulturnih djelatnosti što pridonosi razvitku i unapređenju svekolikog kulturnog života kroz programe/projekte koje provode samostalni umjetnici i ostali u kulturi.

U Proračunu Grada Koprivnice za 2016. godinu u ovu su svrhu planirana sredstva u iznosu od 60.000,00 kn, a mogu se natjecati samostalni umjetnici, fizičke i pravne osobe koje djelatnosti obavljaju u kulturi i djeluju na području Grada Koprivnice, za programe/projekte čiji je cilj širenje i razvoj kulturnog života u Gradu Koprivnici, a ne financiraju se na drugi način iz Proračuna Grada Koprivnice.

**1.2. Cilj Javnog poziva i prioritetna područja za dodjelu sredstava**

Cilj Javnog poziva je poticanje širenja i razvoja kulturnog života u Gradu Koprivnici.

Samostalni umjetnici, fizičke i pravne osobe u kulturi sukladno ovom Javnom pozivu mogu podnijeti prijavu za sljedeća prioritetna područja te su sukladno njima raspoređeni ukupni financijski iznosi:

* Prioritetno područje 1 – likovna djelatnost – 6.000,00 kn
* Prioritetno područje 2 – muzejsko-galerijska djelatnost – 6.000,00 kn
* Prioritetno područje 3 – glazbena djelatnost – 5.000,00 kn
* Prioritetno područje 4 – glazbeno-scenska i plesna djelatnost – 5.000,00 kn
* Prioritetno područje 5 – kazališna djelatnost – 5.000,00 kn
* Prioritetno područje 6 – filmska i video djelatnost – 6.000,00 kn
* Prioritetno područje 7 – knjižna i nakladnička djelatnost – 10.000,00 kn
* Prioritetno područje 8 – knjižnična djelatnost – 6.000,00 kn
* Prioritetno područje 9 – nova medijska kultura – 5.000,00 kn
* Prioritetno područje 10 – znanstveno-istraživačka djelatnost – 6.000,00 kn

**1.3. Planirani iznosi i ukupna vrijednost Javnog poziva**

Ukupna planirana vrijednost ovog Javnog poziva je 60.000,00 kuna.

**Najmanji iznos** financijskih sredstava koji se može prijaviti i ugovoriti po pojedinoj prijavi je 1.000,00 kn, a **najveći iznos** po pojedinoj prijavi je 6.000,00 kuna.

Prijave se mogu sufinancirati u postotku od 10% do 90% iznosa ukupnih prihvatljivih troškova programa/projekta.

Okvirni broj planiranih sklopljenih ugovora je 10.

Grad Koprivnica zadržava pravo mijenjanja broja planiranih sklopljenih ugovora.

**1.4. Objašnjenje pojmova**

**Projekt**

Projekt, u smislu ovog Javnog poziva, je skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

**Program**

Program, u smislu ovog Javnog poziva, je kontinuirani proces koji se u načelu izvodi u dužem vremenskom razdoblju kroz niz različitih aktivnosti čiji su struktura i trajanje fleksibilniji. Može biti jednogodišnji i višegodišnji.

**Jednodnevne i višednevne manifestacije**

Jednodnevne i višednevne manifestacije, u smislu ovog Javnog poziva, su aktivnosti koje se provode s ciljem davanja dodatne kulturne ponude na području Grada i razvoja Grada općenito.

**Građanska inicijativa**

Građanska inicijativa, u smislu ovog Javnog poziva, je skup aktivnosti koje s ciljem rješavanja uočenog problema na dijelu ili cijelom području Grada s ciljem podizanja razine kvalitete življenja u zajednici kroz poticanje aktivnog građanstva i korištenje lokalnih potencijala, te je popraćeno kulturnim sadržajem.

**Korisnici**

Direktni korisnik je osoba kojoj se pruža usluga, predstavlja proizvod, polaznik je radionice, predavanja ili tribine.

Indirektni korisnik je osoba koja je upoznata s programom/projektom, čula je ili čita o programu/projektu, a nije osoba kojoj se pruža usluga, predstavlja proizvod, nije polaznik radionice, predavanja ili tribine.

**Volonteri**

Volonter je osoba koja dobrovoljno i organizirano, bez financijske naknade ili naknade u naravi, pruža svoje usluge onima kojima su neophodne.

**Ciljevi**

Ciljevi su krajnje točke prema kojima su usmjerene aktivnosti, odnosno, odredišne točke do kojih želimo doći.

Kratkoročni ciljevi – postižu se npr. nakon jednog performansa.

Dugoročni ciljevi – postižu se npr. nakon završetka programa/projekta, a često i nakon nekoliko godina.

**Rezultati**

Rezultati su mjerljivi proizvodi/usluge/događaji koji nastaju nakon provedenih aktivnosti. Rezultati ispunjavaju ciljeve i svrhu programa/projekta.

**Proračun**

 Proračun u smislu ovog Javnog poziva je plan prihoda i rashoda za 2016. godinu, tj. prijavitelj na ovaj Javni poziv planira prihode i rashode za prijavljeni program/projekt. Prihodi – koliko će se financijskih sredstava i na koji način prikupiti u 2016. godini. Rashodi – koliko će se financijskih sredstava potrošiti u 2016. godini i za koju namjenu.

**Točka 2.**

**2.1. Prihvatljivi prijavitelji**

**Prihvatljivi prijavitelji su samostalni umjetnici, fizičke i pravne osobe koje obavljaju djelatnost u kulturi, a ispunjavaju sljedeće uvjete:**

1. samostalni umjetnici, građani i ostale pravne i fizičke osobe koje obavljaju djelatnost u kulturi, a djeluje na području Grada Koprivnice moraju biti upisani u nadležni registar/zajednicu ili drugo udruženje kojim dokazuju svoj status,
2. fizičke i pravne osobe koje obavljajući gospodarsku djelatnost sudjeluju u prometu roba i usluga (potpore za programe koji se odnose na knjigu i nakladništvo),
3. da program zadovoljava potrebe građana i javne potrebe od interesa

Grada Koprivnice,

1. da program nije na drugi način sufinanciran iz Proračuna Grada Koprivnice za tekuću godinu,
2. da program nije prijavljen na natječaj u drugom području sufinanciranja iz Proračuna Grada Koprivnice za tekuću godinu.

**Neprihvatljivi prijavitelji su:**

1. organizacije civilnog društva
2. političke stranke
3. ogranci
4. pravne osobe koje ne obavljaju djelatnost u kulturi

**2.2. Prihvatljivi i neprihvatljivi troškovi**

**Prihvatljivi troškovi?**

Sufinancirati će se troškovi prijave koji su nastali od 1. siječnja 2016. do 31. prosinca 2016. godine.

**Prihvatljivi troškovi** moraju se odnositi isključivo na troškove provedbe prijave, odnosno njihovih aktivnosti.

Odobrena financijska sredstva prijavitelj je dužan utrošiti isključivo za realizaciju programa/projekta utvrđenog Proračunom i Ugovorom. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa/projekta utvrđenog ugovorom. Svako odstupanje od Proračuna bez odobrenja Upravnog odjela za društvene djelatnosti Grada Koprivnice smatrat će se nenamjenskim trošenjem sredstava.

**Neprihvatljivi troškovi?**

Neprihvatljivi troškovi su:

* nabava nove ili rabljene opreme koja ne služi isključivo za provođenje programa/projekta,
* bankovni troškovi, dugovanja, kamate, zajmovi, troškovi jamstava i slične naknade,
* troškovi nabave namirnica, gotovih obroka i napitaka,
* režijski troškovi,
* putni troškovi iznad iznosa od 2,00 kn po kilometru,
* troškovi smještaja.

**Prednost u financiranju prijave ostvaruju prijavitelji u kulturi** koji zadovoljavaju osnovne uvjete za dodjelu sredstava i sljedeće:

* program/projekt koji ostvari minimalno 50% ocjene prema Obrascu za ocjenu kvalitete/vrijednosti prijave,
* proračun programa/projekta temelji se na realnim i stvarnim cijenama,
* program/projekt dio je jednog od prioritetnih područja iz Točke 1., podtočke 1.2. ovih Uputa za prijavitelje,
* da prijavitelj provodi program/projekt na području Grada Koprivnice,
* da program/projekt zadovoljava javne potrebe u kulturi Grada Koprivnice,
* da su za prethodno odobrena sufinanciranja od strane Grada Koprivnice dostavljena sva izvješća.

**Točka 3.**

**Dokumentacija za provedbu Javnog poziva obuhvaća:**

1. odluku Javnog poziva,
2. tekst Javnog poziva,
3. obrasce za prijavu,
4. obrazac za ocjenu kvalitete/vrijednosti prijave,
5. obrazac za provedbu programa/projekata i izvještavanje,
6. upute za prijavitelje.

Obrasci za prijavu iz stavka 2., podtočke 3. ove točke su:

4.1. obrazac opisa prijave,

4.2. obrazac proračuna,

4.3. obrazac životopisa prijavitelja,

4.4. popis priloga – popis obrazaca i svih ostalih dokumenata.

Obrasci za provedbu prijave i izvještavanje stavka 2., podtočke 5. ove točke, su:

5.1. obrazac ugovora o financiranju,

5.2. obrazac opisnog izvještaja provedbe,

5.3. obrazac financijskog izvještaja provedbe programa/projekta,

5.4. zahtjev za isplatom sredstava.

**3.1. Kako se prijaviti**

**Dokumentacija koja mora biti priložena uz prijavu na Javni poziv** sadrži sljedeće dokumente:

1. obrazac opisa prijave,
2. obrazac proračuna,
3. obrazac životopisa prijavitelja,
4. dokaz o pravnom statusu predlagatelja programa - za pravne osobe
5. popis priloga,
6. financijsko izvješće o ukupnim prihodima i rashodima, s navedenim izvorima sredstava, za programe financirane iz Proračuna Grada Koprivnice za 2015. godinu;
7. reference predlagatelja programa (pravne osobe - opis dosadašnje djelatnosti za, fizičke osobe - životopis i potvrda/svjedodžba kojom se dokazuje stručne/umjetničke reference znanja za djelatnost koju se prijavljuje)
8. plan djelovanja za 2016.godinu (prema publici i prema djeci i mladima kroz njima primjerene sadržaje).

Dokumentacija koja se prilaže uz prijavu na Javni poziv ispunjava se na hrvatskom jeziku, mora sadržavati sve podatke koji se traže **(što znači da je potrebno obrasce ispuniti u cijelosti!)** i **mora biti ispunjena na računalu**. Svi propisani obrasci trebaju biti **potpisani od strane prijavitelja**.

Nepotpuni obrasci neće biti uzeti u razmatranje. **Rukom ispisani obrasci neće biti uzeti u razmatranje**. Ukoliko Prijavni obrazac sadrži navedene nedostatke, prijava će se smatrati nevažećom.

Svi troškovi i zatražena financijska sredstva trebaju biti sukladni aktivnostima u opisnom obrascu prijave te planirani s realnim tržišnim cijenama.

Glavne točke i pitanja u obrascima NIJE DOZVOLJENO mijenjati, dodavati ili brisati.

Dozvoljeno je dodavati jedino potrebne redove i mjesta za nadopunu sadržaja, tj. teksta koji se odnosi na objašnjavanje točaka i pitanja u obrascima.

**3.2. Gdje poslati prijavu**

Dokumentaciju za prijavu na Javni poziv potrebno je poslati u papirnatom obliku (jedan izvornik) i u elektroničkom obliku. Prijava sadrži sve obrasce iz Točke 3.1. od rednog broja 1. do rednog broja 6.

Prijava u papirnatom obliku sadrži obvezne obrasce u potpunosti ispunjene i vlastoručno potpisane.

Prijava u elektroničkom obliku sadrži sve obrasce iz Točke 3.1. od rednog broja 1. do rednog broja 6.

Prijavni obrasci mogu se podići u Upravnom odjelu za društvene djelatnosti Grada Koprivnice, Zrinski trg 1, soba broj 2, i na web-stranici Grada Koprivnice [www.koprivnica.hr](http://www.koprivnica.hr).

Rok za prijavu na Javni poziv je 29.02.2016.g. Prijava je dostavljena u roku ako je na prijamnom štambilju vidljivo da je zaprimljena u pošti do kraja datuma koji je naznačen kao rok za prijavu na Javni poziv.

Sve prijave poslane izvan roka neće biti uzete u razmatranje.

Dokumentacija za prijavu na Javni poziv dostavlja se poštom ili osobno na adresu:

**Grad Koprivnica**

**Upravni odjel za društvene djelatnosti**

**Zrinski trg 1, 48 000 Koprivnica**

**s naznakom: „Za Javni poziv – samostalni umjetnici i ostali“**

i elektroničkom poštom na:

**maja.ferlindes@koprivnica.hr**

**Prijedlozi se mogu slati od 29.01.2016.g. do zaključno 29.02.2016. g.**

**neovisno o načinu predavanja prijedloga.**

**Točka 4.**

**4.1. Kako do odgovora na pitanja?**

**Kome se, kako i u kojem roku obratiti za dodatna pojašnjenja?**

Sva pitanja vezana uz ovaj Javni poziv mogu se poslati elektroničkim putem, slanjem upita na sljedeću adresu elektronske pošte: maja.ferlindes@koprivnica.hr ili na broj telefona 048/279-548 ili osobno svaku srijedu od 10,00 do 12,00 sati u sobi broj 2 za vrijeme trajanja ovog Javnog poziva uz prethodnu najavu.

Pitanja se mogu postavljati zaključno do 17.02.2016. godine, svi odgovori biti će objavljeni na web stranici Grada Koprivnice [www.koprivnica.hr](http://www.koprivnica.hr).

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

**Točka 5.**

**5.1 Procjena prijava, donošenje odluke o dodjeli sredstava i ugovaranje**

Sve pristigle i zaprimljene prijave proći će kroz sljedeću proceduru:

1. Ocjenjivanje prijava koje su zadovoljile propisane uvjete Javnog poziva
2. Obavijest o donesenoj odluci o dodjeli financijskih sredstava
3. Ugovaranje

**5.2. Procjena prijava u odnosu na propisane uvjete Javnog poziva**

Po isteku roka za podnošenje prijava na Javni poziv, Povjerenstvo za ocjenjivanje Upravnog odjela za društvene djelatnosti Grada Koprivnice pristupit će postupku ocjene ispunjavanja propisanih uvjeta Javnog poziva te razmatranju i ocjenjivanju prijava koje su ispunile formalne uvjete Javnog poziva sukladno kriterijima propisanim u Obrascu za ocjenu kvalitete/vrijednosti prijave na ovaj Javni poziv, te daje prijedlog za odobravanje financijskih sredstava za programe/projekte, o kojem, uzimajući u obzir sve činjenice, daje neobvezujuće mišljenje Pročelnik Upravnog odjela za društvene djelatnosti.

Odluku o odobravanju financijskih sredstava za programe/projekte, po dostavljenom mišljenju Pročelnika Upravnog odjela za društvene djelatnosti donosi Gradonačelnik Grada Koprivnice.

**5.3. Obavijest o donesenoj odluci o dodjeli financijskih sredstava**

Nakon donošenja odluke o odobravanju financijskih sredstava za programe/projekte, Grad će javno objaviti rezultate Javnog poziva s podacima o prijaviteljima, programima/projektima kojima su odobrena sredstva i iznosima odobrenih sredstava financiranja.

Grad će, u roku od 8 dana od donošenja odluke o dodjeli financijskih sredstava obavijestiti prijavitelje čiji programi/projekti nisu prihvaćeni za financiranje o razlozima ne financiranja njihova programa/projekta uz navođenje ostvarene ocjene.

**5.4. Podnošenje prigovora**

Prijavitelji koji su nezadovoljni odlukom o dodjeli financijskih sredstava imaju pravo podnijeti prigovor. Prigovor se može podnijeti na postupak Javnog poziva, ocjenjivanje nekog kriterija s ocjenom 0 (ukoliko prijavitelj smatra da je u prijavi dostavio dovoljno argumenata za drugačije ocjenjivanje) te odluku o neodobravanju sredstava ili visini dodijeljenih sredstava.

Prigovori se podnose u pisanom obliku Upravnom odjelu za društvene djelatnosti Grada Koprivnice, u roku od 8 dana od dana dostave pisane obavijesti o rezultatima Javnog poziva, a odluku po prigovoru, uzimajući u obzir sve činjenice donosi Gradonačelnik.

Rok za donošenje odluke po prigovoru je 8 dana od dana primitka prigovora.

**5.5. Sklapanje ugovora**

Prije potpisivanja ugovora, Grad Koprivnica će, od potencijalnih prijavitelja financijskih sredstava dodijeljenih temeljem ovog Javnog poziva, zatražiti:

1. Uvjerenje o nevođenju kaznenog postupka protiv prijavitelja, ne starije od 3 mjeseca,
2. Izvornike dokumentacije na uvid (u slučaju svih dokumenata koji su prilikom prijave dostavljeni u preslikama),
3. Bjanko zadužnicu za odobrena sredstva veća od 5.000,00 kn.

Sa svim prijaviteljima, kojima su odobrena financijska sredstva Grad će sklopiti ugovor o sufinanciranju programa/projekata najkasnije 30 dana od dana donošenja odluke Gradonačelnika. Kod sufinanciranja programa/projekata Upravni odjel za društvene djelatnosti Grada Koprivnice može prethodno pregovarati o stavkama proračuna programa/projekta i aktivnostima u opisnom dijelu programa/projekta koje treba izmijeniti. Tako izmijenjeni obrasci prijave postaju sastavni dio ugovora. Prilikom pregovaranja Grad će prioritet financiranja staviti na aktivnosti koje će učinkovitije ostvariti ciljeve iz razvojnih i strateških dokumenata Grada.

Ugovor se sastoji od općeg dijela koji sadrži opće uvjete za sve korisnike sufinanciranja u okviru Javnog poziva i posebnog dijela.

**5.6. Model plaćanja**

Odobrena sredstva isplaćuju se na temelju obrasca Zahtjeva za isplatom sredstava koji je sastavni dio dokumentacije ovog Javnog poziva, a prema Modelu 6.

**Model 6:** za programe ili projekte za koje financijska sredstva osigurava Grad će isplatiti sredstva na sljedeći način:

* predujam u iznosu od 50% iznosa navedenog u ugovoru u roku od 30 dana od potpisivanja ugovora, ovisno o raspoloživosti proračunskih sredstava, odnosno dinamici punjenja proračuna
* razliku od iznosa ukupnih prihvatljivih troškova u roku od 30 dana nakon što Grad prihvati završni izvještaj i na temelju zahtjeva za isplatu.

**Točka 6.**

* 1. **Praćenje provedbe odobrenih i sufinanciranih programa/projekata**

Grad će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu sufinanciranih programa/projekata.

Kroz postupke praćenja će se razvijati partnerski odnos između Grada Koprivnice i prijavitelja kao provoditelja projektnih i programskih aktivnosti, a na temelju praćenja i vrednovanja rezultata programa/projekata, u cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Grad će vrednovati rezultate i učinke cjelokupnog Javnog poziva i planirati buduće aktivnosti u pojedinom prioritetnom području sufinanciranja. Praćenje će se vršiti na dva načina: odobravanjem opisnih i financijskih izvješća korisnika financiranja te kontrolom „na licu mjesta“ od strane službenika Upravnog odjela za društvene djelatnosti Grada Koprivnice, u prethodnom dogovoru s korisnikom financiranja.

**Točka 7.**

**7.1. Izvještavanje**

Korisnik financiranja je po završetku programa/projekta, u roku od 30 dana, a najkasnije do 15. prosinca 2016. godine, dužan dostaviti Obrazac opisnog izvještaja provedbe i Obrazac financijskog izvještaja provedbe programa/projekta koji su sastavni dio dokumentacije ovog Javnog poziva.

Uz opisna izvješća dostavljaju se popratni materijali kao što su isječci iz novina, knjiga, video zapisi, fotografije i slično.

U financijskom izvještaju navode se cjelokupni troškovi programa/projekta, neovisno o tome iz kojeg su izvora sufinancirani, s naznakom koja sredstva sufinancira Grad. Obvezno se dostavljaju i dokazi o nastanku troška podmirenog iz sredstava Grada (R1 računi, ugovori o djelu ili ugovori o autorskom honoraru) te dokazi o plaćanju istih (preslike naloga o prijenosu, izvodi sa žiro računa).

**Točka 8. Indikativni kalendar postupka Javnog poziva**

|  |  |
| --- | --- |
| **Faze postupka Javnog poziva** | **Datum** |
| Objava Javnog poziva | 29.01.2016. |
| Rok za slanje prijava | 29.02.2016. |
| Rok za slanje pitanja vezanih uz Javni poziv | 17.02.2016. |
| Rok za upućivanje odgovora na pitanja vezana uz Javni poziv | 06.03.2016. |
| Rok za procjenu prijave koje su zadovoljile propisane uvjete Javnog poziva | 22.03.2016. |
| Rok za objavu odluke o dodjeli financijskih sredstava i slanje obavijesti prijaviteljima | 21.04.2016. |
| Rok za ugovaranje | 29.04.2016. |